CELEX: 62003TJ0146
Statsstøtte
spansk lovgivning om foranstaltninger til fordel for landbrugssektoren som følge af prisstigningerne på brændstof
den i artikel 88, stk. 2, EF fastsatte formelle undersøgelsesprocedure
beslutning, hvorved det fastslås, at visse foranstaltninger ikke udgør støtte
annullationssøgsmål
formaliteten
søgsmålskompetence
begrundelsespligt

Påstand om delvis annullation af Kommissionens beslutning 2003/293/EF af 11. december 2002 om Spaniens støtteforanstaltninger
til fordel for landbrugssektoren som følge af prisstigningerne på brændstof (EUT 2003 L 111, s. 24).
Konklusion
1)
Artikel 1 i Kommissionens beslutning 2003/293/EF af 11. december 2002 om Spaniens støtteforanstaltninger til fordel for landbrugssektoren
som følge af prisstigningerne på brændstof annulleres, for så vidt som det heri konstateres, at de støtteforanstaltninger
til fordel for landbrugskooperativer, der er fastsat i Real Decreto-Ley 10/2000 de medidas urgentes de apoyo a los sectores
agrario, pesquero y del transporte (kongeligt lovdekret 10/2000 om hastende støtteforanstaltninger til landbrugs-, fiskeri-
og transportsektoren), ikke udgør statsstøtte i den forstand, hvori dette udtryk er anvendt i artikel 87, stk. 1, EF.
2)
Kommissionen for De Europæiske Fællesskaber bærer sine egne omkostninger og betaler sagsøgernes omkostninger.
3)
Kongeriget Spanien bærer sine egne omkostninger.